open-index/open-wikipedia-markdown huggingface dataset:
Ρόστερ ομάδων Κυπέλλου Συνομοσπονδιών 2013

Η ακόλουθη λίστα περιλαμβάνει τα ρόστερ των οκτώ εθνικών ομάδων που συμμετείχαν στο Κύπελλο Συνομοσπονδιών FIFA 2013 στη Βραζιλία από τις 15 μέχρι τις 30 Ιουνίου. Κάθε ομάδα αποτελείτο από 23 παίκτες, τρεις από τους οποίους έπρεπε να είναι τερματοφύλακες. Αντικατάσταση των τραυματισμένων παικτών επιτρεπόταν έως 24 ώρες πριν από το παιχνίδι της ομάδας. Οι παίκτες που σημειώνονται με *c* ήταν οι αρχηγοί της εθνικής τους ομάδας.

## Όμιλος Α
### [[Εθνική Βραζιλίας (ποδόσφαιρο ανδρών)|Βραζιλία]]
Προπονητής: Λουίς Φελίπε Σκολάρι

Ο Λουίς Φελίπε Σκολάρι ανακοίνωσε τους 23 ποδοσφαριστές της Εθνικής Βραζιλίας στις 14 Μαΐου 2013.

Στις 7 Ιουνίου, ο Λεάντρο Νταμιάο αποσύρθηκε από το ρόστερ λόγο ενός τραυματισμού στο μηρό και αντικαταστάθηκε από τον Ζο.

### [[Εθνική Ιαπωνίας (ποδόσφαιρο ανδρών)|Ιαπωνία]]
Προπονητής: Αλμπέρτο Τζακερόνι

Ο Αλμπέρτο Τζακερόνι ανακοίνωσε τους 23 ποδοσφαιριστές της Εθνικής Ιαπωνίας στις 5 Ιουνίου 2013.

### [[Εθνική Μεξικού (ποδόσφαιρο ανδρών)|Μεξικό]]
Προπονητής: Χοσέ Μανουέλ ντε λα Τόρε

Ο Χοσέ Μανουέλ ντε λα Τόρε ανακοίνωσε τους 23 ποδοσφαιριστές της Εθνικής Μεξικού στις 20 Μαΐου 2013.

### [[Εθνική Ιταλίας (ποδόσφαιρο ανδρών)|Ιταλία]]
Προπονητής: Τσέζαρε Πραντέλι

Ο Τσέζαρε Πραντέλι ανακοίνωσε τους 23 ποδοσφαιριστές της Εθνικής Ιταλίας στις 3 Ιουνίου 2013.

## Όμιλος Β
### [[Εθνική Ισπανίας (ποδόσφαιρο ανδρών)|Ισπανία]]
Προπονητής: Βιθέντε ντελ Μπόσκε

Ο Βιθέντε ντελ Μπόσκε ανακοίνωσε τους 23 ποδοσφαιριστές της Εθνικής Ισπανίας στις 2 Ιουνίου 2013.

### [[Εθνική Ουρουγουάης (ποδόσφαιρο ανδρών)|Ουρουγουάη]]
Προπονητής: Όσκαρ Ταμπάρες

Ο Όσκαρ Ταμπάρες ανακοίνωσε τους 23 ποδοσφαιριστές της Εθνικής Ουρουγουάης στις 4 Ιουνίου 2013.

### [[Εθνική Ταϊτής (ποδόσφαιρο ανδρών)|Ταϊτή]]
Προπονητής: Εντί Εταετά

Ο Έντι Ετετά ανακοίνωσε τους 23 ποδοσφαιριστές της Εθνικής Ταϊτής στις 24 Μαΐου 2013.

### [[Εθνική Νιγηρίας (ποδόσφαιρο ανδρών)|Νιγηρία]]
Προπονητής: Στέφεν Κέσι

Ο Στέφεν Κέσι ανακοίνωσε τους 23 ποδοσφαιριστές της Εθνικής Νιγηρίας στις 7 Ιουνίου 2013.

 

## Εκπροσώπηση ποδοσφαιριστών
### Ανά εθνικότητα ομάδας

Χώρες με *πλάγια γραφή* δεν εκπροσωπούνται με την εθνική τους ομάδα στη διοργάνωση.

### Ανά εκπροσώπους από τα εγχώρια πρωταθλήματα

## Παραπομπές


## Πηγές
*Τα ρόστερ των 8 "μονομάχων"
*Κύπελλο Συνομοσπονδιών 2013: Τα ρόστερ των οκτώ μονομάχων (σελ. 19)
## Εξωτερικοί σύνδεσμοι
*Το Κύπελλο Συνομοσπονδιών FIFA 2013  στο FIFA.com

Ρόστερ
Χασάν Ρουχανί

Ο **Χασάν Ρουχανί** (απαντάται και **Ροχανί**) (περσ. *حسن روحانی*), γεννημένος ως **Χασάν Φεριντόν** (περσ. *حسن فریدون*) (Σορκχέχ, 12 Νοεμβρίου 1948) είναι Ιρανός πολιτικός, ο οποίος υπηρέτησε ως πρόεδρος της χώρας από το 2013 ως το 2021. Διετέλεσε μέλος του Συμβουλίου των Εμπειρογνωμόνων από το 2000 έως το 2024, μέλος του Συμβουλίου Σκοπιμότητας από το 1991 έως το 2013, μέλος του Ανώτατου Συμβουλίου Εθνικής Ασφαλείας από το 1989 έως το 2005 και επικεφαλής του Κέντρου Στρατηγικής Έρευνας από το 1992 έως το 1997.

Ο Ρουχανί είναι, επίσης, πρώην αναπληρωτής πρόεδρος του Κοινοβουλίου του Ιράν και γραμματέας του Ανωτάτου Συμβουλίου Εθνικής Ασφαλείας από το 1989 μέχρι το 2005, καθώς και διαμεσολαβητής του Ιράν με το Ηνωμένο Βασίλειο, τη Γαλλία και τη Γερμανία σχετικά με το πυρηνικό πρόγραμμα του Ιράν. 

Επανεξελέγη πρόεδρος το 2017.

## Εκλογές 2013
Στις 7 Μαΐου 2013, ο Ρουχανί αναγνωρίστηκε ως υποψήφιος για τις εκλογές του ίδιου έτους. Δήλωσε ότι θα ετοιμάσει μία «χάρτα πολιτικών δικαιωμάτων», θα αποκαταστήσει την οικονομία και και θα βελτιώσει τις σχέσεις του Ιράν με τη Δύση αν εκλεγεί. Ο ίδιος εξελέγη πρόεδρος του Ιράν στις 15 Ιουνίου 2013, κερδίζοντας στον πρώτο γύρο τον Μοχάμαντ Μπαγκέρ Γκαλιμπάφ και ανέλαβε την προεδρία στις 3 Αυγούστου 2013.

## Επανεκλογή 2017
Ο Ρουχανί επανεξελέγη πρόεδρος κερδίζοντας τις εκλογές του 2017 με σαρωτική πλειοψηφία. Ο πρόεδρος κέρδισε 23.549.616 ψήφους, ενώ η προσέλευση στις κάλπες έφτασε το 73,07%.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι του Ιράν
Επωβελία

Η **Επωβελία** που ετυμολογείται από τον οβολό σύμφωνα με το Αττικό δίκαιο επιβαλόταν ως πρόστιμο όταν εξεταζόταν ένσταση παραγραφής στον ηττημένο από την απόφαση επί της ενστάσεως και ήταν ίσο με το ένα έκτο του επιδικαζομένου ποσού στον νικητή διάδικο.

## Παραπομπές


Κατηγορία:Αττικό Δίκαιο
Ε.ΚΑ.Σ. Κεντρικής Μακεδονίας 2012-2013

Η αγωνιστική δράση στα Πρωταθλήματα της Ένωσης Καλαθοσφαιρικών Σωματείων Κεντρικής Μακεδονίας έλαβε χώρα από το φθινόπωρο του 2012 μέχρι την άνοιξη του 2013. Διοργανώθηκαν αγώνες στο επίπεδο όλων των ηλικιακών ομάδων, ανδρών και γυναικών, ωστόσο δεν διεξήχθη διοργάνωση Κυπέλλου.

## Α' Κατηγορία Ανδρών
Το Πρωτάθλημα της Α' Κατηγορίας Ανδρών της Ε.ΚΑ.Σ.ΚΕ.Μ. ξεκίνησε στις 20 Οκτωβρίου 2012 και ολοκληρώθηκε την 1η Μαΐου του 2013. Πρωταθλήτρια ομάδα αναδείχθηκε ο Γ.Α.Σ. Μελίκης, ο οποίος έλαβε απευθείας εισιτήριο ανόδου στη Γ' Εθνική Κατηγορία.

### Κανονική περίοδος











### Play-Out
Στη φάση των Play-Out συμμετείχαν οι ομάδες που μετά την ολοκλήρωση της κανονικής περιόδου του Πρωταθλήματος, σύμφωνα με τη βαθμολογία που συγκέντρωσαν, κατετάγησαν στις θέσεις 9 και 10 του βαθμολογικού πίνακα. Νικήτρια αυτής της φάσης αναδείχθηκε η ομάδα που πρώτη πέτυχε δύο νίκες επί του αντιπάλου της, ο οποίος υποβιβάστηκε στη Β' Κατηγορία Ανδρών.

### Play-Offs
Στη φάση των Play-Offs συμμετείχαν οι ομάδες που μετά την ολοκλήρωση της κανονικής περιόδου του Πρωταθλήματος, σύμφωνα με τη βαθμολογία που συγκέντρωσαν, κατετάγησαν στις θέσεις 1 έως 4 του βαθμολογικού πίνακα. Νικήτριες αυτής της φάσης αναδείχθηκαν οι ομάδες που πρώτες πέτυχαν δύο νίκες επί των αντιπάλων τους.












### Τελική Κατάταξη







## Α' Κατηγορία Γυναικών
Το Πρωτάθλημα της Α' Κατηγορίας Γυναικών της Ε.ΚΑ.Σ.ΚΕ.Μ. διεξήχθη από το Φεβρουάριο μέχρι το Μάιο του 2013. Πρωταθλήτρια ομάδα αναδείχθηκε η Α.Γ.Ε. Πιερίας, η οποία έλαβε εισιτήριο συμμετοχής στο Ειδικό Πρωτάθλημα Ανόδου στην Α2 Εθνική Κατηγορία.










## Β' Κατηγορία Ανδρών
### Α' Όμιλος











### Β' Όμιλος











### Τελική Φάση
Σην τελική φάση έλαβαν μέρος οι δύο πρώτες ομάδες της βαθμολογίας των ομίλων της Α' Φάσης, οι οποίες συναντήθηκαν μεταξύ τους από δύο φορές. Η πρώτη ομάδα της Βαθμολογίας της τελικής φάσης ανακηρύχθηκε Πρωταθλήτρια της κατηγορίας. Ο αριθμός των ομάδων που θα ανέλθουν στην Α' Κατηγορία θα εξαρτηθεί από το πόσες ομάδες της Ε.ΚΑ.Σ.ΚΕ.Μ. υποβιβαστούν από τα εθνικά πρωταθλήματα.









## Παραπομπές


## Εξωτερικοί σύνδεσμοι
* «Πρωταθλήματα Ε.ΚΑ.Σ.ΚΕ.Μ.», πληροφορίες στον επίσημο ιστότοπο της Ένωσης.

2012 2013
Κεντρικη Μακεδονια
Κεντρικη Μακεδονια
2850 Μοζαΐσκι

μικρογραφία|Η τροχιά του αστεροειδούς 2850 Μοζαΐσκι
Ο **Μοζαΐσκι (Mozhaiskij)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1978 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου αντιναυάρχου Αλεξάνδρου Φιοντόροβιτς Μοζαΐσκι, από τους πρωτοπόρους της αεροπορίας.

## Φυσικά χαρακτηριστικά
Ο φασματικός τύπος του Μοζαΐσκι είναι **Ld**. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μοζαισκι
2851 Χαρμπίν

μικρογραφία|Η τροχιά του αστεροειδούς 2851 Χαρμπίν
Ο **Χαρμπίν (Harbin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,046. Ανακαλύφθηκε το 1978 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την κινεζική πόλη Χαρμπίν.

## Φυσικά χαρακτηριστικά
Ο φασματικός τύπος του Χαρμπίν είναι **V**. Ο Χαρμπίν περιστρέφεται γύρω από τον εαυτό του μία φορά κάθε 5 ώρες και 25 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Χαρμπιν
Τα καμάκια

***Τα Καμάκια*** είναι ο τίτλος ελληνικής κωμικής κινηματογραφικής ταινίας του 1981, σε σκηνοθεσία Όμηρου Ευστρατιάδη και σενάριο Γιάννη Σκλάβου. Πρωταγωνιστούν οι Στάθης Ψάλτης, Κώστας Καρράς και Αντώνης Παπαδόπουλος. 

## Πλοκή

Όταν το μεγαλύτερο «καμάκι» της Αθήνας πηγαίνει στο Ναύπλιο για διακοπές, τα ντόπια «καμάκια» ανησυχούν και συνασπίζονται εναντίον του. Τα πράγματα περιπλέκονται περισσότερο όταν το "καμάκι" της Αθήνας ερωτεύεται τη γλυκιά και χαμηλών τόνων αδερφή του αρχηγού των "καμακιών" του Ναυπλίου και υπάλληλο υποδοχής στο ξενοδοχείο που πάει για τις διακοπές του. Αποκρύπτει την αληθινή του ταυτότητα, όμως ο αδερφός της κοπέλας σε αντιπερισπασμό βγαίνει στην αντεπίθεση για να τον απομυθοποιήσει στα μάτια της. Ο έρωτας όμως υπερισχύει στο τέλος και όλα μπαίνουν στη θέση τους.

## Διανομή

## Παραπομπές

## Εξωτερικοί σύνδεσμοι
*''Τα καμάκια'' στην Ταινιοθήκη της Ελλάδος
*''Τα καμάκια'' στο Cine.gr

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1981
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Ομήρου Ευστρατιάδη
Κατηγορία:Ελληνικές κωμικές ταινίες
Κατηγορία:Ταινίες γυρισμένες στην Ελλάδα
Ίνα Κούτουλα

Η **Ίνα Κούτουλα** (* 30 Οκτωβρίόυ 1965 στο Μαγδεμβούργο, Γερμανία) είναι Γερμανίδα μεταφράστρια και συγγραφέας που ζει στο Βερολίνο.

## Βιογραφία και έργο
Η Ίνα-Κάτριν Κούτουλας (Ina Kutulas) άρχισε να γράφει ποιήματα όταν πήγαινε ακόμα σχολείο. Ακολουθούν οι πρώτες δημοσιεύσεις (μέχρι το 1985 με το πατρικό της όνομα Ίνα-Κατρίν Σιλντχάουερ) και βραβεία. Το 1983 ανακάλυψε για πρώτη φορά το ενδιαφέρον της για την μεταποίηση και μετάφραση και από τότε έκανε, μαζί με τον Αστέρη Κούτουλα, πολλές μεταφράσεις σημαντικών Ελλήνων ποιητών (Κωνσταντίνος Καβάφης, Γιώργος Σεφέρης, Μίκης Θεοδωράκης, Γιάννης Ρίτσος, Οδυσσέας Ελύτης κ. α.). Κατά τη διάρκεια αυτών των εργασιών μπόρεσε να γνωρίσει και προσωπικά κάποιους από αυτούς τους καλλιτέχνες (Ρίτσος, Ελύτης, Θεοδωράκης). 

Στο διάστημα 1987-89 συμμετείχε στην παραγωγή του περιοδικού «Ιδιόρρυθμες Πόλεις» (Bizarre Städte). Στο διάστημα 1990-1991 εργάστηκε στη συντακτική ομάδα του μηνιαίου περιοδικού «Βολιδοσκόπος» (Sondeur). Από το 1992 έως το 1996 έζησε στις παρυφές της Αθήνας. Εκεί μετεξελίχθηκε σε πεζογράφο και ξεκίνησε να γράφει το ημερολογιακό μυθιστόρημα «Ίσως Αθήνα- Βερολίνο ίσως» (Vielleicht Athen – Berlin vielleicht), το οποίο ολοκλήρωσε στο Βερολίνο. Το 1999 κυκλοφόρησε το βιβλίο από τον εκδοτικό οίκο Konkursbuch Verlag Claudia Gehrke (Τυβίγγη), όπου το 1992 είχε βγει και το πρώτο της βιβλίο. 

Παράλληλα με τη μεταποιητική-μεταφραστική δραστηριότητα της, η Ίνα Κούτουλας διεύθυνε για αρκετά χρόνια προγράμματα τέχνης για παιδιά, εξακολουθούσε όμως να εργάζεται κυρίως ως συγγραφέας δοκιμιακών κειμένων. Από το 2005 μέχρι το 2006 έμεινε ξανά στην Αθήνα. Τα έτη 2009 και 2010 αφιερώθηκαν κυρίως στη συνεργασία για το βιβλίο-λεύκωμα «Μίκης Θεοδωράκης. Μια ζωή σε εικόνες» (Mikis Theodorakis. Ein Leben in Bildern), και στην ταινία «Μίκης Θεοδωράκης. Συνθέτης» (Mikis Theodorakis. Komponist) που προβλήθηκε στην ARTE. Το 2011 η Ίνα Κούτουλας έγραψε από κοινού με τον Αστέρη Κούτουλα το σενάριο για την ταινία «Ανακυκλώνοντας τη Μήδεια» (Recycling Medea) και συμμετείχε στην παραγωγή της μέχρι την ολοκλήρωσή της το Μάρτιο του 2013.

## Παραπομπές


## Εξωτερικοί σύνδεσμοι
*Επίσημος Ιστοχώρος
*Website της ταινίας RECYCLING MEDEA (ΑΝΑΚΥΚΛΩΝΟΝΤΑΣ ΤΗ ΜΗΔΕΙΑ) - Σενάριο: Αστέρης και Ινα Κούτουλα 
*Κείμενο της Ινα Κούτουλα στο περιοδικό ΤΕΦΛΟΝ

Κατηγορία:Γερμανοί συγγραφείς
Κατηγορία:Γερμανοί ποιητές
Κατηγορία:Γερμανοί μυθιστοριογράφοι
Κατηγορία:Γερμανοί σεναριογράφοι
Κατηγορία:Γερμανοί δοκιμιογράφοι
Κατηγορία:Γερμανοί μεταφραστές
Κατηγορία:Βερολινέζοι
Ασούρ Νιραρί Β΄

Ο **Ασούρ Νιραρί Β**', βασιλιάς της Ασσυρίας (1424 π.Χ. - 1418 π.Χ.), γιος και διάδοχος του βασιλιά της Ασσυρίας Ενλίλ Νασίρ Β'.

## Πηγές

**A. Fuchs, K. Radner (1998). "Assur-nerari II". In K. Radner. The Prosopography of the Neo-Assyrian Empire, Volume 1, Part I: A. The Neo-Assyrian Text Corpus Project. p. 208.*
**I. J.Gelb (1954). "Two Assyrian King Lists". Journal of Near Eastern Studies XIII (4): 217.*

Κατηγορία:Βασιλείς της Ασσυρίας
Αντασί

Ο **Αντασί** (περί το 1720 - 1700 π.Χ.) ήταν ο τελευταίος από τους επτά σφετεριστές βασιλιάδες που αναφέρονται "**χωρίς πατέρα**". Ήταν ο ιδρυτής της εθνικής δυναστείας της Ασσυρίας, ο οποίος κατάφερε να παγιώσει τη βασιλική εξουσία σε κληρονομική για τους απογόνους του αφού πρώτα αγωνίστηκε 6 χρόνια για να κερδίσει τον θρόνο από τους υπόλοιπους σφετεριστές. Ο βασιλιάς της Ασσυρίας Εσαραδδών και οι γιοί του Ασσουρμπανιπάλ και Σαμάς σουμ ουκίν τον τιμούσαν ως τον μεγάλο τους πρόγονο στον οποίο χρωστάνε ακόμα και την δική τους βασιλική εξουσία. Η εθνική δυναστεία της Ασσυρίας ονομάστηκε **δυναστεία των Αντασιδών**, τον διαδέχθηκε ο γιος του Μπελ μπανί.

## Πηγές
*Georges Roux - Ancient Iraq

Κατηγορία:Βασιλείς της Ασσυρίας
Ενλίλ Νασίρ Β΄

Ο **Ενλίλ Νασίρ Β**', ήταν βασιλιάς της Ασσυρίας (1430 π.Χ. - 1424 π.Χ.) μικρότερος γιος του βασιλιά της Ασσυρίας Ασούρ Ραμπί Α'. Ανέβηκε στον θρόνο αφού πρώτα ανέτρεψε τον μεγαλύτερο αδελφό του Ασούρ ναντίν αχέ Α'

## Πηγές
**I. J.Gelb (1954). "Two Assyrian King Lists". Journal of Near Eastern Studies XIII (4): 217.*

Κατηγορία:Βασιλείς της Ασσυρίας
Ασούρ ναντίν αχέ Α΄

Ο **Ασούρ ναντίν αχέ Α**', ήταν βασιλιάς της Ασσυρίας (1450 π.Χ. - 1430 π.Χ.), μεγαλύτερος γιος και διάδοχος του βασιλιά της Ασσυρίας Ασούρ Ραμπί Α'. Ανατράπηκε από τον αδελφό του Ενλίλ Νασίρ Β'.

## Πηγές
**I. J.Gelb (1954). "Two Assyrian King Lists". Journal of Near Eastern Studies XIII (4): 217.*

Κατηγορία:Βασιλείς της Ασσυρίας
Ασούρ Σαντουνί

Ο **Ασούρ Σαντουνί**, ήταν βασιλιάς της Ασσυρίας (1473 π.Χ.) γιος και διάδοχος του βασιλιά της Ασσυρίας Νουρ Ιλί. Βασίλεψε μόνο έναν μήνα και στην συνέχεια ανατράπηκε με πραξικόπημα από τον θείο του Ασούρ Ραμπί Α'

## Πηγές
**I. J. Gelb (1954). "Two Assyrian King Lists". Journal of Near Eastern Studies 13 (4): 212, 226.*

Κατηγορία:Βασιλείς της Ασσυρίας
Ασούρ Ραμπί Α΄

Ο **Ασούρ Ραμπί Α**', βασιλιάς της Ασσυρίας (1473 π.Χ. - 1450 π.Χ.) μικρότερος γιος του βασιλιά της Ασσυρίας Ενλίλ Νασίρ Α'. Κατέλαβε τον θρόνο με πραξικόπημα από τον ανιψιό του Ασούρ Σαντουνί.

## Πηγές
**I. J.Gelb (1954). "Two Assyrian King Lists". Journal of Near Eastern Studies XIII (4): 217*

Κατηγορία:Βασιλείς της Ασσυρίας
Ενλίλ Νασίρ Α΄

Ο **Ενλίλ Νασίρ Α**', ήταν βασιλιάς της Ασσυρίας (1498 π.Χ. - 1485 π.Χ.) γιος και διάδοχος του βασιλιά της Ασσυρίας Πουζούρ Ασούρ Γ'. Επί βασιλείας του η Ασσυρία έγινε υποτελής των Μιτάννι.

## Πηγές

**I. J. Gelb (1954). "Two Assyrian King Lists". Journal of Near Eastern Studies 13 (4): 212, 226.*

Κατηγορία:Βασιλείς της Ασσυρίας
Πουζούρ Ασούρ Γ΄

Ο **Πουζούρ Ασούρ Γ**', ήταν βασιλιάς της Ασσυρίας (1522 π.Χ. - 1498 π.Χ.), γιος και διάδοχος του βασιλιά της Ασσυρίας Ασούρ Νιραρί Α'. Έκανε σύμφωνο ειρήνης με τον Κασσίτη βασιλιά της Βαβυλώνας Μπουρναμποριάς που καθόριζε τα σύνορα του ώς την περιοχή της Σαμάρας. Οχύρωσε τη Νινευή κατασκεύασε νέα λαμπρά κτίρια όπως και δύο ναούς στον θεό της σελήνης Νανά και στον θεό του ηλίου Σαμάς.

## Πηγές

**I. J. Gelb (1954). "Two Assyrian King Lists". Journal of Near Eastern Studies 13 (4): 212, 226.*

Κατηγορία:Βασιλείς της Ασσυρίας
Σαμσί Αντάντ Γ΄

Ο **Σαμσί Αντάντ Γ**', ήταν βασιλιάς της Ασσυρίας (1564 - 1547 π.Χ.) γιος και διάδοχος του βασιλιά της Ασσυρίας Ισμέ Νταγκάν Β'.

## Πηγές

**Heather D. Baker (2008). "Samsi-Adad III". Reallexikon der Assyriologie: Prinz, Prinzessin - Samug, Bd. 11. Walter De Gruyter. p. 636.*

Κατηγορία:Βασιλείς της Ασσυρίας
Ισμέ Νταγκάν Β΄

Ο **Iσμέ Νταγκάν Β**', ήταν βασιλιάς της Ασσυρίας (1580 - 1564 π.Χ.) γιος και διάδοχος του βασιλιά της Ασσυρίας Σαμσί Αντάντ Β'

## Πηγές

**D. O. Edzard (1999). "Išmê-Dagān II". Reallexikon der Assyriologie und Vorderasiatischen Archäologie, Volume 5. Walter de Gruyter. p. 196.*

Κατηγορία:Βασιλείς της Ασσυρίας
Σαμσί Αντάντ Β΄

Ο **Σαμσί Αντάντ Β**', ήταν βασιλιάς της Ασσυρίας (1585 - 1580 π.Χ.) γιος και διάδοχος του βασιλιά της Ασσυρίας Ερισούμ Γ'. Επί της βασιλείας του οι Χετταίοι διέλυσαν το Αμορίτικο βασίλειο της Βαβυλώνας της δυναστείας του Χαμουραμπί και την  παρέδωσαν στους συμμάχους τους Κασσίτες. Οι Ασσύριοι δεν ενοχλήθηκαν από την αλλαγή επειδή ο Σαμσί Αντάντ Β' υπέγραψε συνθήκη φιλίας με τον Αγκούμ Α', πρώτο βασιλιά των Κασσιτών. Οι Κασσίτες δεν υπέταξαν την Ασσυρία αλλά αυτό θα γίνει λίγο αργότερα με τους Μιτάννι που έφτασαν στο αποκορύφωμα της ακμής τους τον 15ο αιώνα.

## Πηγές

**Heather D. Baker (2008). "Šamši-Adad II". Reallexikon der Assyriologie: Prinz, Prinzessin - Samug, Bd. 11. Walter De Gruyter. pp. 635–636.*

Κατηγορία:Βασιλείς της Ασσυρίας
Επίκληρος

[thumb|right|220px|Στην [επιγραφή της Γόρτυνας, 5ος αι. π.Χ. αναφέρεται και ο νόμος για την επίκληρο.]]
Ο **Επίκληρος** ήταν θεσμός του Αττικού Δικαίου, εισηγητής του οποίου ήταν ο Σόλων αλλά και άλλων πόλεων των κλασικών χρόνων στην αρχαία Ελλάδα. Η θυγατέρα που δεν είχε άρρενες αδελφούς και κληρονομούσε τον πατέρα της, υποχρεούνταν να παντρευτεί τον στενότερο συγγενή από την πατρική πλευρά. Η περιουσία δεν περιερχόταν στο σύζυγο, αλλά την κληρονομούσε το αρσενικό παιδί του ζεύγους. Στην Σπάρτη, ακόμη κι αν η μοναχοκόρη ήταν παντρεμένη, όταν πέθαινε ο πατέρας της χωρίς αρσενικά παιδιά, χώριζε τον άντρα της για να πάρει τον πλησιέστερο συγγενή. Είναι γνωστές πολλές αρχαίες κωμωδίες, με θέμα τους γάμους στην Αθήνα «*[[επιδικαζομένη]]*» μεταξύ πλούσιων κοριτσιών και ηλικιωμένων συγγενών τους.
## Αναφορές
*Αιγινητικός
## Παραπομπές

## Εξωτερικοί σύνδεσμοι
*http://www.stougiannidis.gr/AENAON/ASE/106.pdf
Κατηγορία:Αττικό Δίκαιο
Sonic Youth

Οι **Sonic Youth** ήταν εναλλακτικό ροκ συγκρότημα από την Νέα Υόρκη που σχηματίστηκε το 1981. Αν και δεν γνώρισε ιδιαίτερη εμπορική επιτυχία, θεωρείται ένα από τα πιο σημαντικά συγκροτήματα της εποχής του.

## Μέλη
* Thurston Moore - κιθάρα, φωνή
* Lee Ranaldo - κιθάρα, φωνή
* Kim Gordon - μπάσο, φωνή
* Steve Shelley - κρουστά

### Πρώην Μέλη
* Bob Bert - κρουστά
* Jim O'Rourke - μπάσο

## Δισκογραφία
* *[[Sonic Youth (EP)]]*, 1982
* *[[Confusion Is Sex]]* (1983.)  
* *[[Bad Moon Rising]]* (1985.)
* *[[Made in USA]]* (1986.)
* *[[EVOL]]* (1986.)
* *[[Sister]]* (1987.)
* *[[Daydream Nation]]* (1988.)
* *[[Goo]]* (1990.)
* *[[Dirty]]* (1992.)
* *[[Experimental Jet Set, Trash & No Star]]* (1994.)
* *[[Washing Machine]]* (1995.)
* *[[Live in Holland 12/27/83]]* (1995.)
* *[[A Thousand Leaves]]* (1998.)
* *[[Goodbye 20th Century]]* (1999.)
* *[[NYC Ghosts & Flowers]]* (2000.)
* *[[SYR 5]]* (2000.)
* *[[SYR 6]]* (2002.)
* *[[Murray Street]]* (2002.)
* *[[Dirty Deluxe Edition]]* (2003.)
* *[[Live at the Royal Albert Hall]]* (2003.)
* *[[Sonic Nurse]]* (2004.)
* *[[Rather Ripped]]* (2006.)
* *[[The Eternal]]* (2009.)

## Εξωτερικοί σύνδεσμοι

*  

Κατηγορία:Νικητές World Music Awards
Κατηγορία:Συγκροτήματα της εναλλακτικής ροκ
Κατηγορία:Μουσικά συγκροτήματα από Νέα Υόρκη
Κοκκίωμα

Το **Κοκκίωμα** αποτελεί μια τοπική συγκέντρωση μακροφάγων. Κοκκιώματα σχηματίζονται όταν το ανοσοποιητικό σύστημα προσπαθεί και δεν επιτυγχάνει να απομακρύνει ουσίες οι οποίες είναι ξένες προς τον οργανισμό. Τέτοιες ουσίες μπορεί να είναι χειρουργικά υλικά ή βακτήρια και άλλα.

Κοκκιώματα παρουσιάζονται σε διάφορες παθήσεις, λοιμώδους ή μη λοιμώδους αιτιολογίας. Κοκκιώματα από λοιμώδες αίτιο εμφανίζονται στην φυματίωση και νόσος του Hansen, ενώ κοκκιώματα μη λοιμώδους αιτίου εμφανίζονται στο σύνδρομο Churg-Strauss, στη νόσο του Κρον, στην κοκκιωμάτωση του Wegener και στη σαρκοείδωση. 

Κατηγορία:Παθολογική ανατομία
Πυογόνο κοκκίωμα

Το **πυογόνο κοκκίωμα** είναι επίκτητος καλοήθης αγγειωματώδης όγκος του δέρματος. 

Πρόκειται για έναν όγκο, ο οποίος υπερπλάσσεται έντονα, με συνέπεια να συγχέεται συχνά με όγκους κακοήθους αιτιολογίας. Το πυογόνο κοκκίωμα δεν έχει ειδική παθολογοανατομική εμφάνιση, με αποτέλεσμα να έχει βαπτιστεί με πολλούς όρους. Για παράδειγμα: τηλεαγγειεκτασικό κοκκίωμα, ευρυαγγειακό κοκκίωμα, υπερπλαστικό αγγείωμα και άλλα.  

Ο όρος *πυογόνο κοκκίωμα*, ο οποίος έχει επικρατήσει, αποτελεί εσφαλμένο χαρακτηρισμό, εφόσον δεν πρόκειται για μόλυνση, αλλά για φλεγμονώδη υπερπλασία.  

## Επιδημιολογία
Το πυογόνο κοκκίωμα εμφανίζεται σε γυναίκες και άνδρες. Προσβάλλει όλες τις ηλικίες, με πιο συχνή εμφάνιση στην δεύτερη και τρίτη δεκαετία της ζωής. Επειδή παρουσιάζεται συχνά στην εγκυμοσύνη, έχει χαρακτηρισθεί και ως κοκκίωμα ή όγκος της εγκυμοσύνης. 

Το πυογόνο κοκκίωμα αποτελεί όγκο του δέρματος. Πολύ σπάνια εμφανίζεται στο γαστρεντερικό σύστημα – με εξαίρεση την στοματική κοιλότητα. Η επίπτωση πυογόνων κοκκιωμάτων στη στοματική κοιλότητα είναι υψηλή.

## Αιτιολογία
Η αιτιολογία είναι άγνωστη. Έχουν ενοχοποιηθεί τοπικοί ερεθισμοί, τραυματισμοί και φάρμακα.

## Κλινικά χαρακτηριστικά
Ταχεία ανάπτυξη του όγκου με τελικό μέγεθος 1 - 3 εκατοστά. Σπάνια υπερβαίνει αυτό το μέγεθος και πιο συχνά είναι μονήρης. Υπάρχουν σαφή όρια διαχωρισμού με το υγιές δέρμα. Συχνά υπάρχει αιμορραγία και σε όψιμο στάδιο μπορεί να σχηματισθεί δευτεροπαθές έλκος. 
Συνήθως ο όγκος είναι ανώδυνος. 

Πιο συχνά παρατηρείται στα άκρα, στην κεφαλο-τραχηλική περιοχή και στους βλεννογόνους της στοματικής ή ρινικής κοιλότητας. 
Μπορεί να προσβάλλει τα χείλη του στόματος, το τριχωτό της κεφαλής, το πρόσωπο, τις παλάμες, τα πέλματα και την γλώσσα. 
Ο όγκος της εγκυμοσύνης σχηματίζεται σχεδόν αποκλειστικά στη στοματική κοιλότητα. 

Αυτόματη υποχώρηση είναι σπάνια, με εξαίρεση τον όγκο της εγκυμοσύνης. Σε περίπτωση ατελούς αφαίρεσης υπάρχει μεγάλο ποσοστό υποτροπής. 

## Διαφοροδιάγνωση
Το πυογόνο κοκκίωμα διαχωρίζεται από το κακόηθες μελάνωμα μόνο ιστολογικά. Θα πρέπει να γίνει διαφοροδιάγνωση από αιμαγγειοσάρκωμα, καρκίνωμα πλακώδους επιθηλίου της στοματικής κοιλότητας. 
 
## Θεραπεία
Εφόσον, με εξαίρεση τον όγκο της εγκυμοσύνης, τα περισσότερα πυογόνα κοκκιώματα δεν υποχωρούν, ενδείκνυται η αφαίρεση. Αυτό επιτυγχάνεται με χειρουργική εκτομή ή Laser. 

## Πρόγνωση
Σε περίπτωση πλήρους αφαίρεσης υπάρχει ίαση.

Κατηγορία:Παθήσεις του γαστρεντερικού
Κατηγορία:Δερματικές ασθένειες
Εκρωσισμός

Ο **εκρωσισμός** είναι μια σειρά μέτρων που λαμβάνονταν από τις επίσημες αρχές, με στόχο τον εκρωσισμό των κατοίκων μιας περιοχής, καθώς και η ίδια η διαδικασία της *Ρωσικοποίησης* - τόσο στη γλώσσα όσο και στον πολιτισμό και θρησκεία. Η πολιτική του Εκρωσισμού έγινε ευρέως διαδεδομένη στον 19o αιώνα. Σε διάφορες περιοχές ο εκρωσισμός πραγματοποιήθηκε με διαφορετικούς τρόπους και είχε διαφορετικό βάθος και διάρκεια των επιπτώσεων. Ο όρος έγινε ευρύτερα γνωστός με αποτυχημένο εκρωσισμό της Πολωνίας, της Φινλανδίας και της Ουκρανίας.

Ο Βρετανός ιστορικός Ντζέφρι Χόσκινγκ σημειώνει ότι η πολιτική του εκρωσισμού ήταν μέρος της Ρωσικής Αυτοκρατορίας, αφού έτσι προωθείται ο συγκεντρωτισμός της εξουσίας, κατάργηση των τοπικών προνομίων. Κατά τη γνώμη του, ο εκρωσισμός είχε ως στόχο να δώσει σε όλους τους λαούς της Ρωσικής Αυτοκρατορίας την αίσθηση του ανήκειν στη Ρωσία, στο παρελθόν της, στις παραδόσεις της.

Ανάλογα σχέδια συναντάμε και σε άλλες χώρες όπως η γερμανοποίηση των Τσέχων στην Αυστρία και στη Γερμανία, η αγγλοποίηση των Ιρλανδών, των Γάλλο-καναδών, Φιλιππινέζων.

## Ιστορία εκρωσισμού
Το σχέδιο εκρωσισμού για πρώτη φορά έλαβε χώρα τον 16ο αιώνα μετά την κατάκτηση του Χανάτου του Καζάν. Τα βασικά στοιχεία αυτής της διαδικασίας ήταν ο εκχριστιανισμός και η εφαρμογή της ρωσικής γλώσσας ως μόνης διοικητικής γλώσσας. Μετά τη Ρωσική ήττα στον πόλεμο της Κριμαίας το 1856 και την πολωνική εξέγερση του 1861, ο τσάρος Αλέξανδρος Β΄ επιτάχυνε το σχέδιο εκρωσισμού για να μειωθεί ο κίνδυνος των μελλοντικών εξεγέρσεων. Στη Ρωσία διέμεναν πολλές μειονοτικές ομάδες, και ο εξαναγκασμός αποδοχής της ρωσικής κουλτούρας από αυτούς ήταν μια προσπάθεια για την πρόληψη των μελλοντικών επαναστάσεων.

## Παραπομπές


Κατηγορία:Πολιτισμός της Ρωσίας
Κατηγορία:Ιστορία της Ρωσίας
Κατηγορία:Πολιτιστική αφομοίωση
Κατηγορία:Σχέσεις Πολωνίας-Ρωσίας
Κατηγορία:Πολωνία του Συνεδρίου
Κβαντική χρωμοδυναμική

Η **κβαντική χρωμοδυναμική**, εν συντομία **QCD** από το αγγλικό *Quantum ChromoDynamics*, είναι μια θεωρία που περιγράφει την δράση της ισχυρής πυρηνικής δύναμης, μίας θεμελιώδους αλληλεπίδρασης. Το σωματίδιο-φορέας της αλληλεπίδρασης αυτής κατά τα πρότυπα της κβαντικής θεωρίας πεδίου, ονομάζεται γλουόνιο. Βάσει της θεωρίας αυτής υπάρχει ένας επί πλέον κβαντικός αριθμός που ονομάζεται χρώμα και χαρακτηρίζει τα κουάρκς και τα γλουόνια. Το χρώμα παίρνει τρεις βασικές τιμές, το κόκκινο (συμβ. R από το αγγλικό red), πράσινο (G) και το μπλε (B), αλλά παίρνει και τις αντίθετες τιμές αντικόκκινο, αντιπράσινο και αντιμπλέ που συμβολίζονται με τα ίδια γράμματα με παύλα από πάνω, καθώς επίσης και οποιονδήποτε γραμμικό συνδυασμό τους.
Η θεωρία αυτή έχει δύο βασικές ιδιότητες:
* Τον εγκλωβισμό των κουάρκς εντός αδρονίων, πράγμα που δεν επιτρέπει την ύπαρξη ελεύθερων κουάρκ και γενικά καταστάσεων οι οποίες έχουν χρωματικό φορτίο και
* Την ασυμπτωτική ελευθερία, η οποία λέει ότι σε πολύ υψηλές ενέργειες τα κουάρκ αλληλεπιδρούν πολύ ασθενικά.
Μέχρι σήμερα μπορεί να λυθεί αναλυτικά μόνο η περίπτωση των πολύ υψηλών ενεργειών, ενώ για τις χαμηλές ενέργειες, όπως για παράδειγμα στις τυπικές μάζες των αδρονίων, γίνονται μόνο αριθμητικοί υπολογισμοί χρησιμοποιώντας την λεγόμενη «πλεγματική θεωρία πεδίου».


Particle overview el.svg|Σύνοψη των σωματιδίων και των δυνάμεων της σωματιδιακής φυσικής


Κατηγορία:Σωματιδιακή φυσική
Κατηγορία:Κβαντική θεωρία πεδίου
Έφη Πίκουλα

Η **Έφη Πίκουλα** (Ζευγολατιό Μεσσηνίας, 21 Φεβρουαρίου 1959) είναι Ελληνίδα ηθοποιός που έπαιξε σε πολλές ταινίες της δεκαετίας του '80.

## Βιογραφία
Τελείωσε τη Δραματική Σχολή Αθηνών του Γιώργου Θεοδοσιάδη το 1979 και πρωτοεμφανίστηκε το 1982. Έγινε γνωστή μέσα από τις ταινίες της δεκαετίας του '80 και η καριέρα της τελείωσε με το τέλος της πολύχρονης καθημερινής σειράς *[[Η Λάμψη (τηλεοπτική σειρά)|Η λάμψη]]* το 2005 στην οποία έπαιζε από το 1995.

Από το 1986 έως τον θάνατό του το 2021 ήταν παντρεμένη με τον σκηνοθέτη Τάκη Βουγιουκλάκη, αδερφό της Αλίκης Βουγιουκλάκη. Ζει στην Αθήνα.

## Φιλμογραφία

### Κινηματογράφος

### Βιντεογραφία

### Τηλεόραση

## Παραπομπές


Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 06/2013
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Hell Awaits

**Hell Awaits** είναι ο τίτλος του δεύτερου στούντιο δίσκου του αμερικανικού thrash metal συγκροτήματος Slayer, ο οποίος κυκλοφόρησε τον Μάρτιο του 1985 μέσω της δισκογραφικής εταιρείας Metal Blade Records. Η ευρωπαϊκή έκδοση του άλμπουμ κυκλοφόρησε το Μάιο του 1985 από την εταιρεία "Roadrunner" και το 1993 επανεκδόθηκε σε μορφή CD από την Metal Blade Records.

## Ιστορία του δίσκου
Μετά την κυκλοφορία του ΕΡ "*[[Haunting the Chapel]]*", ο ήχος των Slayer έγινε σκοτεινότερος και με πιο σατανικούς στίχους. Η ηχογράφηση του "*Hell Awaits*" έγινε το φθινόπωρο του 1984 στα "Eldorado Studios" του Λος Άντζελες, με παραγωγό τον Μπράιαν Σλάγκελ, από τον οποίο προήλθε και η χρηματοδότηση για τη συγκεκριμένη κυκλοφορία.
Ο δίσκος κυκλοφόρησε την άνοιξη του 1985 και έγινε η μεγαλύτερη σε πωλήσεις κυκλοφορία της Metal Blade Records, μέχρι τότε. Το άλμπουμ έλαβε θετικές κριτικές με το "Allmusic" να το βαθμολογεί με τέσσερα στα πέντε αστέρια.
Για την προώθηση του, το συγκρότημα πραγματοποίησε την περιοδεία "Combat Tour" μαζί με τους Venom και τους Exodus. Σε αυτή την περιοδεία, οι Slayer έδωσαν τις πρώτες τους συναυλίες επί ευρωπαϊκού εδάφους ξεκινώντας στις 26 Μαΐου 1985 στο "Heavy Sound Festival" στην Ολλανδία, για να συνεχίσουν στην υπόλοιπη χώρα και τη Γερμανία με τους Destruction να ανοίγουν τις συναυλίες τους.
Η επιτυχία του "*Hell Awaits*" οδήγησε τον παραγωγό Ρικ Ρούμπιν της "Def Jam Records" να επικοινωνήσει με το συγκρότημα για την παραγωγή του επόμενου δίσκου τους, κάνοντας τους Slayer το πρώτο χέβι μέταλ συγκρότημα το οποίο συνεργάστηκε με το συγκεκριμένο παραγωγό.

## Τραγούδια
1. **Hell Awaits** *(King, Hanneman)* - 6:16
2. **Kill Again** *(King, Hanneman)* - 4:56
3. **At Dawn They Sleep** *(King, Hanneman, Araya)* - 6:17
4. **Praise of Death** *(King, Hanneman)* - 5:21
5. **Necrophiliac** *(King, Hanneman)* - 3:46
6. **Crypts of Eternity** *(King, Hanneman, Araya)* - 6:40
7. **Hardening of the Arteries** *(Hanneman)* - 3:55

## Μέλη των Slayer
Η σύνθεση του συγκροτήματος κατά την ηχογράφηση του "***Hell Awaits***" είχε την εξής μορφή:
**[[Τομ Αράγια]]** - *φωνητικά*, *μπάσο*
**[[Κέρι Κινγκ]]** - *κιθάρα*
**[[Τζεφ Χάνεμαν]]** - *κιθάρα*
**[[Ντέιβ Λομπάρντο]]** - *τύμπανα*

## Πηγές
* Αναλυτικό ιστορικό
* Allmusic review
* Sputnik Music review
* Encyclopaedia Metallum review
* Συνέντευξη των Slayer στο Decibel Magazine, Αύγουστος 2006

Κατηγορία:Δισκογραφία των Slayer
Κατηγορία:Άλμπουμ του 1985
Shovel Headed Kill Machine

Το **Shovel Headed Kill Machine** είναι το έβδομο στούντιο άλμπουμ του αμερικάνικου thrash metal συγκροτήματος Exodus, το οποίο κυκλοφόρησε μέσω της δισκογραφικής εταιρείας "Nuclear Blast".

Ο δίσκος ηχογραφήθηκε το 2005 στο "Trident Studio" του Πασέκο της Καλιφόρνια και η μίξη του έγινε στο Ντέρμπι της Μεγάλης Βρετανίας. Κυκλοφόρησε και σε μορφή digipack με το bonus τραγούδι "*Purge The World*".

Αυτό ήταν το πρώτο άλμπουμ των Exodus με τον Ρομπ Ντιουκς στα φωνητικά, τον Λι Άλτους στην κιθάρα και τον πρώην ντράμερ των Slayer και των Testament, Πολ Μπόσταφ.

Το "*Shovel Headed Kill Machine*" πούλησε τρεις χιλιάδες αντίτυπα στις Ηνωμένες Πολιτείες την πρώτη εβδομάδα της κυκλοφορίας του ανεβαίνοντας στην 41η θέση των "Top Independent Albums" του Billboard, ενώ μέχρι τον Ιανουάριο του 2007 είχε πουλήσει πάνω από 23.000 αντίτυπα, μόνο στις Ηνωμένες Πολιτείες.

## Τραγούδια
1. **Raze** *(Holt, Dukes)* - 4:17
2. **Deathamphetamine** *(Holt)* - 8:31
3. **Karma's Messenger** *(Holt, Dukes)* - 4:14
4. **Shudder to Think** *(Holt)* - 4:48
5. **I Am Abobimantion** *(Holt)* - 3:25
6. **Altered Boy** *(Holt)* - 7:37
7. **Going Going Gone** *(Holt)* - 4:59
8. **Now Thy Death Day Come** *(Holt)* - 5:11
9. **.44 Magnum Opus** *(Holt)* - 6:56
10. **Shovel Headed Kill Machine** *(Holt)* - 2:57

## Τα μέλη του συγκροτήματος
Το "*Shovel Headed Kill Machine*" ηχογραφήθηκε από τους εξής μουσικούς:
* Ρομπ Ντιουκς - φωνητικά
* Γκάρι Χολτ - κιθάρα
* Λι Άλτους - κιθάρα
* Τζακ Γκίμπσον - μπάσο
* Πολ Μπόσταφ - τύμπανα

## Πηγές
* Shovel Headed Kill Machine - Exodus | Songs, Reviews, Credits - AllMusic
* Exodus - Shovel Headed Kill Machine - Encyclopaedia Metallum
* Exodus - Shovel Headed Kill Machine - Metal Storm
* Blabbermouth sales report

Κατηγορία:Δισκογραφία των Exodus
Κατηγορία:Άλμπουμ του 2005
Αμυγδαλή

Η λέξη **Αμυγδαλή** μπορεί να αναφέρεται:

* Αμυγδαλιά, το δέντρο
* Αμυγδαλή (εγκέφαλος), δομή στον εγκέφαλο.
* Αμυγδαλές, άθροισμα λεμφικού ιστού στο στόμα

## Τοπωνύμια
* Στο χωριό Αμυγδαλή Καρδίτσας
* Στο χωριό Αμυγδαλή Ηλείας
* Στο χωριό Αμυγδαλή Λάρισας

Κατηγορία:Αποσαφηνίσεις ελληνικών τοπωνυμίων
Λεύκα Αιτωλοακαρνανίας

Με την ονομασία **Λεύκα Αιτωλοακαρνανίας** μπορεί να αναφέρονται:

* Λεύκα Αγρινίου Αιτωλοακαρνανίας, οικισμός και συνοικία της πόλης του Αγρινίου.
* Λεύκα Αποδοτίας Αιτωλοακαρνανίας, οικισμός στις πλαγιές των Βαρδουσίων, πρώην Μικρά Παλούκοβα
* Λεύκα Βομβοκούς Αιτωλοακαρνανίας, οικισμός του δήμου Ναυπακτίας.
* Λεύκα Ναυπάκτου, πρώην οικισμός και συνοικία της πόλης της Ναυπάκτου.

Κατηγορία:Αποσαφηνίσεις ελληνικών τοπωνυμίων
Ε.Α. Νίκαιας

Η **Ένωση Αθλοπαιδιών Νίκαιας** είναι ένας ερασιτεχνικός αθλητικός σύλλογος που δραστηριοποιείται αποκλειστικά στο άθλημα της καλαθοσφαίρισης. Ιδρύθηκε το 1997 και εδρεύει στη Νίκαια Αττικής. Έχει τμήματα ανδρών, εφήβων, παίδων, παμπαίδων, mini, promini, junior και παγκορασίδων. Στο παρελθόν έχει αγωνιστεί ακόμα και στην Γ΄ Εθνική καλαθοσφαίρισης ανδρών 2 χρονιές (2002-03 και 2003-04).

Για την περίοδο 2012-2013, το ανδρικό τμήμα αγωνίστηκε στην Β΄ κατηγορία ΕΣΚΑΝΑ και κατέλαβε την 13η θέση. Το εφηβικό τμήμα αγωνίζονταν στην Γ΄ κατηγορία ΕΣΚΑΝΑ. Αρχικά πήρε την πρόκριση από τον Α΄ γύρο καταλαμβάνοντας την 2η θέση στον όμιλο του. Στον Β΄ γύρο έχασε την πρόκριση στον τελικό γύρο σε τριπλή ισοβαθμία. Το παιδικό τμήμα αγωνίστηκε στην Α΄ κατηγορία ΕΣΚΑΝΑ, όμως το επίπεδο εκεί ήταν πολύ μεγαλύτερο με σχέση τις ικανότητες του τμήματος και έτσι υποβιβάστηκε καταλαμβάνοντας την 12η θέση.

Για την περίοδο 2016-2017, το ανδρικό τμήμα αγωνίστηκε στην Β΄ κατηγορία ΕΣΚΑΝΑ και κατέλαβε την 6η θέση. Το εφηβικό τμήμα αγωνίζονταν στην Γ΄ κατηγορία ΕΣΚΑΝΑ. Κατέκτησε την άνοδο στην Β΄ κατηγορία, καταλαμβάνοντας την 2η θέση στον όμιλο του, πετυχαίνοντας 18 νίκες και 2 ήττες. Το παιδικό τμήμα αγωνίστηκε στην Γ΄ κατηγορία ΕΣΚΑΝΑ και τερμάτισε αήττητο σε 23 αγώνες, καταλαμβάνοντας την 1η θέση και την άνοδο στην Β΄ κατηγορία.

Για την περίοδο 2017-2018, το παιδικό τμήμα αγωνίστηκε στην Β΄ κατηγορία ΕΣΚΑΝΑ και κατέλαβε την 2η θέση και την άνοδο στην επομενη κατηγορία, με 17 νίκες και 5 ήττες.

Την περίοδο 2018-2019 το εφηβικό τμήμα αγωνιζόμενο στην Β΄ κατηγορία εφήβων της ΕΣΚΑΝΑ κατέκτησε το πρωτάθλημα με 18 νίκες και 4 ήττες, αφήνοντας πίσω της ομάδες όπως η Δραπετσώνα, η Ελευθερία Μοσχάτου και ο Ίκαρος Νέας Σμύρνης. 

Την περίοδο 2019-2020 το εφηβικό τμήμα αγωνιζόμενο στην Α κατηγορία εφήβων της ΕΣΚΑΝΑ, κατάφερε την είσοδο στα play off μαζί με τις αντίστοιχες ομάδες του Ολυμπιακού,Πανιωνίου, Πρωτέα και Ιωνικού. Η διεξάγωγή των play off δεν πραγματοποιήθηκε λόγω της πανδημίας του covid-19 που έπληξε την χώρα την περίοδο εκείνη.

Ιστορικός πρόεδρος της ομάδας ήταν ο κ. Καπερνάρος, που μέχρι να φύγει από τη ζωή ήταν δίπλα σε όλα τα τμήματα της ομάδας και τα στήριζε. 

Πρωτεργάτης αυτής της πολύ καλής δουλειάς που έγινε στα τμήματα υποδομής, απο το 2015 μεχρι και το 2020 ήταν ο προπονητής Θρασύβουλος Μανιάτης ο οποίος με την δουλειά του στα παιδικά και εφηβικά τμηματα, τα οποία παρέλαβα στη Γ κατηγορία, τα ανέβασε και τα 2 στην Α κατηγορία.

Απο την ομάδα, επίσης ξεκίνησε και τα πρώτα του βήματα ο Αλέξης Σπυριδωνίδηςhttps://en.wikipedia.org/wiki/Alexis_Spyridonidis ο οποιος αυτη τη στιγμή αγωνίζεται στον Αίαντα Ευοσμου. Επιπροσθέτως, ο αθλητής Σταμάτης Κάβουρας, γέννημα θρέμα της ομάδας, κατέκτησε το πανελλήνιο πρωτάθλημα παίδων με τον Παναθηναικό την περίοδο 2017-2018.

## Παραπομπές


Κατηγορία:Αθλητικοί σύλλογοι Αττικής
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Ν.Α.
Κατηγορία:Ιδρύσεις αθλητικών συλλόγων το 1997
Κατηγορία:Ιδρύσεις ομάδων καλαθοσφαίρισης το 1997
Αυτοκινητόδρομος Ξάνθης - Εχίνου

Ο **Κάθετος Άξονας Ξάνθη – Εχίνος – Δημάριο – Ελληνοβουλγαρικά Σύνορα** (μελλοντικά Αυτοκινητόδρομος 70) είναι ένας υπο κατασκευή αυτοκινητόδρομος στη Θράκη. Ξεκινάει από τον ανατολικό ανισόπεδο κόμβο Ξάνθης της Εγνατίας Οδού, διέρχεται από Ξάνθη, Σμίνθη, Μύκη, Εχίνο, Μελιβοία, Δημάριο και καταλήγει στα ελληνοβουλγαρικά σύνορα, στον νέο μεθωριακό σταθμό της Βουλγαρίας. Αποτελεί το ελληνικό τμήμα του οδικού άξονα Ξάνθη – Φιλιππούπολη. Ο άξονας δεν είναι ενταγμένος στο **Ελληνικό Διευρωπαϊκό Οδικό Δίκτυο**, παρόλο που αποτελεί τμήμα του **Πανευρωπαϊκού Διαδρόμου ΙΧ**. Συνολικά υπολογίζεται ότι ο οδικός άξονας θα κοστίσει 135 εκατομμύρια ευρώ.

## Ιστορικά
Η βούληση υλοποίησης του άξονα εκφράσθηκε μέσω της υπογραφής του **Πρωτοκόλλου Διμερούς Συμφωνίας Ελλάδας και Βουλγαρίας**, το 1998. Η Διακρατική Συμφωνία μεταξύ των δύο χωρών καθόρισε για όλο τον άξονα, τόσο σε Ελληνικό όσο και Βουλγαρικό έδαφος, τα βασικά τεχνικά χαρακτηριστικά της οδού, όπως την τυπική διατομή (πλάτους 7,5μ./10,5μ.) και ταχύτητα μελέτης 60 km/h. Το 2006, η Εγνατία Οδός ορίστηκε φορέας υλοποίησης για τον άξονα. Παρόλ' αυτά τα οικονομικά προβλήματα παρουσιάστηκαν πολύ νωρίς, με αποτέλεσμα ο άξονας να καθυστερήσει σημαντικά. Βούληση της Κεντρικής Διοίκησης και της Αυτοδιοίκησης είχε αποτελέσει η εκκίνηση της κατασκευής του Κάθετου Άξονα εντός του 2013, ως ένα από τα τελευταία έργα του ΕΣΠΑ, βάσει της οποίας θα εξασφαλιζόταν η συνέχιση της χρηματοδότησης στη νέα προγραμματική περίοδο.

Τον Μάιο του 2018, υπεγράφη η δημοπράτηση για την κατασκευή των πρώτων 8 χιλιομέτρων του άξονα, από το Δημάριο μέχρι τον νεό μεθoριακό σταθμό στα Ελληνό-Βουλγαρικά σύνορα. Τα εγκαίνια έγιναν στις 20 Ιανουαρίου 2026. Το έργο κατασκευάστηκε σε δύσβατο φυσικό περιβάλλον με ιδιαίτερα ορεινό ανάγλυφο, παρουσιάζει αρκετές τεχνικές καινοτομίες και περιλαμβάνει 8 χλμ. οδοποιίας στην οροσειρά της Ροδόπης (σε υψόμετρο 1.050 μέτρων), 3 σήραγγες, 8 γέφυρες, πολλά μικρά τεχνικά έργα και 26 ορύγματα. Μάλιστα, για τις ανάγκες κατασκευής του έγιναν ανοιχτές εκσκαφές που ξεπέρασαν σε όγκο τα 1,3 εκατ. κυβικά μέτρα, χρησιμοποιήθηκαν πάνω από 1.000 τόνοι εκρηκτικών, εγκαταστάθηκαν 70 χλμ. αγκύρια αντιστήριξης πρανών κ.α.

## Παραπομπές


Κατηγορία:Αυτοκινητόδρομοι της Ελλάδας
Το ψώνιο

***Το ψώνιο*** είναι ελληνική κωμική ταινία του 1983, σε σκηνοθεσία Ομήρου Ευστρατιάδη. Το σενάριο το έγραψε ο Λάκης Μιχαηλίδης, ενώ η παραγωγή έγινε από τον Γιώργο Καραγιάννη. Πρωταγωνιστεί ο Σωτήρης Μουστάκας.

## Πλοκή

Ο Σωτήρης Χαρίτος είναι ένας πολύ καλός μηχανικός αυτοκινήτων, που όμως επιθυμεί να γίνει ηθοποιός. Οι φίλοι του μάλιστα, που γνωρίζουν το όνειρό του, τον αποκαλούν ψώνιο. Τρέχει από δω κι από κει κάνοντας τον κομπάρσο, ώσπου κάποια στιγμή, ύστερα από μια παταγώδη αποτυχία, πιάνει την καλή, παίζοντας στην τηλεόραση τον βλάκα με τεράστια επιτυχία.

## Διανομή

## Παραπομπές

## Εξωτερικοί σύνδεσμοι
* ''Το ψώνιο'' στο Cine.gr
*''Το ψώνιο'' στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1983
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Ομήρου Ευστρατιάδη
Κατηγορία:Ταινίες σε σενάριο Λάκη Μιχαηλίδη
Κατηγορία:Ταινίες γυρισμένες στην Ελλάδα
Κατηγορία:Ταινίες σε παραγωγή Γιώργου Καραγιάννη
Μάκης Δεμίρης

**Μάκης Δεμίρης** (1939 - 14 Οκτωβρίου 1999) ήταν το καλλιτεχνικό ψευδώνυμο του **Πρόδρομου Κουλούμπα**, Έλληνα ηθοποιού του θεάτρου και του κινηματογράφου.

## Βιογραφία
Σπούδασε στη δραματική σχολή του Πέλου Κατσέλη και στο Ωδείο Αθηνών και συνεργάστηκε με μεγάλες πρωταγωνίστριες, όπως η Αλίκη Βουγιουκλάκη και η Ρένα Βλαχοπούλου.

Στη δεκαετία του 1980 είχε πρόβλημα με καρκίνο στον φάρυγγα και ενώ όλα έδειχναν ότι η υγεία του εξελισσόταν καλά, πέθανε το 1999 στο σπίτι του, από ανακοπή καρδιάς, σε ηλικία 60 ετών.

## Φιλμογραφία

## Βιντεογραφία

## Τηλεόραση

## Τηλεθεατρικές παραστάσεις

## Θέατρο

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Παραπομπές

## Εξωτερικοί σύνδεσμοι
* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Απόφοιτοι του Ωδείου Αθηνών
Χρήστος Αναγνωστούδης

Ο **Χρήστος Αναγνωστούδης** ήταν σημαντικός Έλληνας Μακεδονομάχος οπλαρχηγός από τα Βασιλικά.

## Βιογραφικά στοιχεία
Ο Χρήστος Αναγνωστούδης γεννήθηκε στα τέλη του 19ου αιώνα. Υπηρέτησε αρχικά ως οπλίτης σε αντάρτικα σώματα στις περιοχές Θέρμης και Πολυγύρου. Στη συνέχεια συγκρότησε δική του ένοπλη ομάδα για τη προστασία του ελληνικού πληθυσμού της περιοχής από τις βουλγαρικές και τουρκικές επιθέσεις. Την περίοδο 1907 - 1908 συνεργάστηκε με τον αξιωματικό Β. Τσιρογιάννη δρώντας βορειότερα έως την περιοχή της Στρώμνιτσας.

## Παραπομπές


Κατηγορία:Μακεδονομάχοι
Κατηγορία:Ιστορία της Θεσσαλονίκης
Σαιντ-Ομέρ

Ο Ωντομάρ (600-670), επίσκοπος του Τερουάν, αγιοποιημένος ως Άγιος Ομέρ, έδωσε το όνομά του σε διάφορες γεωγραφικές τοποθεσίες, υπό την μορφή **Σαιντ-Ομέρ**. 

## Γαλλικές κοινότητες ή χωριά
* Σαιντ-Ομέρ (Πα-ντε-Καλαί), στο νομό του Πα-ντε-Καλαί,
** Διακονία του Σαιντ-Ομέρ
** Οίκος του Σαιντ-Ομέρ, καστελλάνοι του Σαιντ-Ομέρ, Πρίγκιπες της Γαλιλαίας, άρχοντες της Θήβας
* Σαιντ-Ομέρ (Καλβαντός), στο νομό του Καλβαντός,
* Σαιντ-Ομέρ-ντε-Μπλαιν, χωριό στο νομό της Λουάρ-Ατλαντίκ, το οποίο αποτελεί τμήμα της κοινότητας του Μπλαιν,
* Σαιντ-Ομέρ-αν-Σωσαί, στο νομό της Ουάζ,
* Σαιντ-Ομέρ-Καπέλ, στο νομό του Πα-ντε-Καλαί.

## Καναδικοί δήμοι
* Σαιντ-Ομέρ (Κεμπέκ), Δήμος του Κεμπέκ,
* Καρλετόν-Σαιντ-Ομέρ, πόλη του Κεμπέκ, η οποία μετονομάστηκε το 2005 σε Καρλετόν-συρ-Μερ.
No Sleep 'til Hammersmith

**No Sleep 'til Hammersmith** είναι ο τίτλος του ζωντανά ηχογραφημένου δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 27 Ιουνίου 1981 σε μορφή δίσκου βινυλίου μέσω της δισκογραφικής εταιρείας "Bronze Records".
Η ηχογράφηση του δίσκου έγινε κατά τη διάρκεια της σύντομης περιοδείας "Short, Sharp Pain In The Neck Tour", η οποία ξεκίνησε στις 27 Μαρτίου 1981 από το Νόρφολκ της Αγγλίας, για να συνεχίσει την επόμενη ημέρα στο Λιντς, στις συνέχεια στο Νιούκασλ για δύο βραδιές και να κλείσει στο Μπέλφαστ της Βορείου Ιρλανδίας, στις 3 Απριλίου.
Αρχικός σκοπός ήταν ο δίσκος να κυκλοφορήσει σαν διπλός, αλλά τα τραγούδια τα οποία ηχογραφήθηκαν δεν ήταν αρκετά. Το άλμπουμ έλαβε ιδιαίτερα θετικές κριτικές, με το "Allmusic" να του δίνει 4,5 αστέρια και το "Metal Archives" βαθμολογία 94%. Ο δίσκος ανέβηκε στην κορυφή των βρετανικών τσαρτ, ενώ η ζωντανή εκτέλεση του τραγουδιού "*Motörhead*" η οποία κυκλοφόρησε σε μορφή σινγκλ σχεδόν ταυτόχρονα με το δίσκο, ανέβηκε στο Top-10.
Το συγκεκριμένο άλμπουμ θεωρείται ένα από τα καλύτερα, ζωντανά ηχογραφημένα άλμπουμ του είδους. Το "Noisecreep" το περιέλαβε στη λίστα του με τα δέκα καλύτερα ζωντανά άλμπουμ του χέβι μέταλ, όπως και το περιοδικό "Hard Rock" στο δικό του Top-50, ενώ το "Metal Hammer" το τοποθέτησε στην 22η θέση των καλύτερων ζωντανών άλμπουμ.
Το "*No Sleep 'til Hammersmith*" επανεκδόθηκε σε μορφή CD με τρία επιπλέον κομμάτια, τα "*Over the Top*", "*Capricorn*" και "*Train Kept-a-Rollin' *", ενώ το 1991 η "Roadracer Records" το κυκλοφόρησε μαζί με το ΕΡ "*[[The Golden Years]]*".

## Τραγούδια
1. **Ace of Spades** *(Kilmister, Clarke, Taylor)* - 3:01
2. **Stay Clean** *(Kilmister, Clarke, Taylor)* - 2:50
3. **Metropolis** *(Kilmister, Clarke, Taylor)* - 3:31
4. **The Hammer** *(Kilmister, Clarke, Taylor)* - 3:05
5. **Iron Horse / Born to Lose** *(Taylor, Brown, Lawrence)* - 3:58
6. **No Class** *(Kilmister, Clarke, Taylor)* - 2:34
7. **Overkill** *(Kilmister, Clarke, Taylor)* - 5:13
8. **(We Are) The Road Crew** *(Kilmister, Clarke, Taylor)* - 3:31
9. **Capricorn** *(Kilmister, Clarke, Taylor)* - 4:40
10. **Bomber** *(Kilmister, Clarke, Taylor)* - 3:24
11. **Motörhead** *(Kilmister)* - 4:47

## Θέσεις τσαρτ

## Βραβεία
***No Sleep 'til Hammersmith*** *(άλμπουμ)*
Ηνωμένο Βασίλειο (*BPI Certification*): Χρυσός

## Τα μέλη του συγκροτήματος
Το "*No Sleep 'til Hammersmith*" ηχογραφήθηκε από τους εξής μουσικούς:
* Lemmy - μπάσο, φωνητικά
* Έντι "Fast" Κλαρκ - κιθάρα
* Φιλ "Philthy Animal" Τέιλορ - τύμπανα

## Παραπομπές


## Πηγές
* Allmusic review
* Sputnik Music review
* Encyclopaedia Metallum review
* Βρετανικά τσαρτ
* Σουηδικά τσαρτ
* Νορβηγικά τσαρτ
* Νεοζηλανδικά τσαρτ, άλμπουμ 
* Νεοζηλανδικά τσαρτ, σινγκλ
* Γερμανικά τσαρτ
* Βρετανικές βραβεύσεις 

Κατηγορία:Δισκογραφία των Motörhead
Κατηγορία:Άλμπουμ του 1981
Αιγινητικός

Ο **Αιγινητικός** είναι δικανικός λόγος του Ισοκράτη που αφορά στην διεκδίκηση της κληρονομιάς και τη νομιμότητα της υιοθεσίας σύμφωνα με το δίκαιο τριών διαφορετικών πόλεων, των Αιγινιτών, γιατί εκεί ζούσαν ο διαθέτης και ο κληρονόμος, όταν συντάχθηκε η διαθήκη και επιπλέον γιατί εκεί εκδικάζεται η υπόθεση. Ο νόμος των Σιφνίων γιατί είναι το δίκαιο της πολιτείας του διαθέτη και του κληρονόμου και ο νόμος της πολιτείας της ενάγουσας, γιατί αυτόν μπορεί να θελήσει αυτή να επικαλεστεί και να απαιτήσει με βάση αυτόν να κριθεί η υπόθεση. Αποτελείται από 51 παραγράφους περ. 350 στίχοι και υπάρχει σε 17 χειρόγραφα.
## Υπόθεση
Εκτός από την ιδιαιτερότητα της υπόθεσης ο Ισοκράτης προβαίνει στην τριπλή αναφορά έχοντας σαφώς υπόψη του και την αντίληψη, που ήταν κοινή στους αρχαίους Έλληνες, ότι η συγκριτική μελέτη των δικαίων των πόλεων αποτελούσε σπουδαίο μέσο βελτίωσης της δικαιοσύνης.

Ο Θρασύλοχος από τη Σίφνο, που γεννήθηκε από τον τρίτο γάμο του μάντη Θράσυλλου, υιοθέτησε, όταν ήταν ετοιμοθάνατος, ένα ανιψιό της πρώτης γυναίκας του πατέρα του και τον επέλεξε, ως επίκληρο για σύζυγο της αδελφής του. Όμως μια ετεροθαλής αδελφή του Θρασύλοχου, νόθα κόρη του Θράσυλλου, διεκδίκησε δικαστικώς την κληρονομιά. Σ΄αυτή, ή για την ακρίβεια στους εκπροσώπους της, απαντά ο νόμιμος κληρονόμος και εναγόμενο με τον λόγο αυτό, που του έγραψε ο Ισοκράτης.

## Βασιμότητα υιοθεσίας
Ο νόμιμος κληρονόμος  θίγει τους ευρύτερους σκοπούς του θεσμού της υιοθεσίας, που δεν ρύθμιζε μόνο το θέμα της κληρονομικής διαδοχής, αλλά και ευρύτερα ζητήματα από πρακτικής σημασίας, όπως η περίθαλψη του υιοθετούντα, έως και θρησκευτικής, όπως οι μεταθανάτιες τιμές. Ο εναγόμενος λοιπόν φαίνεται ότι και στα ευρύτερα αυτά καθήκοντα ανταποκρίθηκε, ώστε και με βάση το άγραφο δίκαιο να κρίνεται άξιος της υιοθεσίας.

Αποδείχνοντας λοιπόν την υιοθεσία και τη διαθήκη έγκυρες με βάση και τους τρεις νόμους, τους προσδίδει πολύ μεγαλύτερο κύρος. Η δυνατότητα να επικαλεστεί τους νόμους και άλλης ελληνικής πολιτείας  μας παρέχει την πεποίθηση των αρχαίων Ελλήνων ότι κατά βάση το δίκαιο των ελληνικων πόλεων ήταν ενιαίο, αφού πήγαζε από το πανάρχαιο πανελλήνιο δίκαιο, το οικιακόν.

## Παραπομπές

## Εξωτερικοί σύνδεσμοι
*Αιγινητικός στη νεοελληνική 

Κατηγορία:Αττικό Δίκαιο
Κατηγορία:Δικανικοί λόγοι
The Sims 3: Showtime

***The Sims 3: Showtime*** ονομάζεται το έκτο πακέτο επέκτασης για το *[[The Sims 3]]* που κυκλοφόρησε στις 6 Μαρτίου του 2012 στο OS X και τα Microsoft Windows. Η έκδοση περιορισμένου συλλέκτη περιλαμβάνει αποκλειστικά μέσα στο παιχνίδι περιεχόμενο, όπως ένα στάδιο και δύο κοστούμια, μαζί με μια αφίσα με την Αμερικανίδα τραγουδίστρια της ποπ Κέιτι Πέρι.

## Τρόπος παιχνιδιού
### SimPort
Το SimPort επιτρέπει στους παίκτες να στέλνουν καλλιτέχνες σε περιοδεία για την εκτέλεση ειδικών παραστάσεων στις πόλεις των φίλων τους (μόνο αν έχετε internet και φίλους). Μπορούν επίσης να προσκαλέσουν τους φίλους σας να στείλουν τους Sims τους για να εκτελέσουν για σας και να προσαρμόσετε το στάδιο σε χώρους με ειδικές θεματικές φόντα, σκηνικά, φώτα και ειδικά εφέ. Οι παίκτες μπορεί να ρίξουν αντικείμενα σε καλλιτέχνες - που κυμαίνονται από τα λουλούδια μέχρι σε μαρούλια. Επιλέγοντας να μην χρησιμοποιούν το SimPort δεν θα αλλάξει το gameplay με τυχόν αλληλεπιδράσεις που δεν απαιτούν το SimPort. Ένας παίκτης μπορεί να ξεκλειδώσει φόντα, σκηνικά και κοστούμια για τους Sim τους, εάν επιλέξουν να χρησιμοποιήσουν το SimPort. Οι Sims που επισκέπτονται την πόλη του παίκτη μέσω του SimPort θα προκαθορίσουν τα χαρακτηριστικά, τα ρούχα και τα αντικείμενα που έχουν σε τοπικό επίπεδο στο παιχνίδι τους. Οι παίκτες μπορούν να στείλουν μηνύματα σε άλλους παίκτες, ενώ οι Sims τους εκτελούν σε άλλες πόλεις. Σημείωση, υπάρχουν 3 εκδόσεις. Η κανονική, η περιορισμένη και η έκδοση Katy Perry δεν έχουν μεγάλη διαφορά, εκτός από τα στάδια, ειδικούς χώρους, και τα είδη ένδυσης.

## Παραπομπές


## Εξωτερικοί σύνδεσμοι
* Επίσημη ιστοσελίδα
* Στατιστικά 

Κατηγορία:The Sims
Κατηγορία:Βιντεοπαιχνίδια στρατηγικής
Κατηγορία:Βιντεοπαιχνίδια προσομοίωσης ζωής
Δημοτική Κοινότητα Αφιδνών

Η **δημοτική κοινότητα Αφιδνών** αποτελεί ενότητα του δήμου Ωρωπού με την εφαρμογή του προγράμματος Καλλικράτης. Αποτελείται από ένα κοινοτικό διαμέρισμα, καταλάμβανει έκταση 34,6 τ.χλμ. και ο πληθυσμός του σύμφωνα με την απογραφή του 2011 είναι 3.642 κάτοικοι κατανεμημένος σε 6 οικισμούς. Έδρα της δημοτικής κοινότητας είναι οι Αφίδνες.

## Διαίρεση
Η κοινότητα περιλάμβανει τους παρακάτω 6 οικισμούς με πληθυσμό σύμφωνα με την απογραφή του 2011 (σε παρένθεση απογραφή 2001):

* οι Αφίδνες 1.908 (1.736)
* η Αγία Τριάδα 959 (83)
* η Δροσοπηγή 156 (153)
* ο Κοκκινόβραχος 195 (175)
* η Κοσμοθέα 131 (51)
* ο Σταθμός Αφιδνών 293 (345)

## Παραπομπές


## Εξωτερικοί σύνδεσμοι
* Ι στοσελίδα του δήμου Ωρωπού 
* Οικοδομικός Συνεταιρισμός Υγειονομικών ''Διεθνής Ιπποκράτειος Πολιτεία''
*  Σύλλογος Οικιστών Ιπποκρατείου Πολιτείας πληροφορίες για την Αγία Τριάδα της κοινότητας Αφιδνών 
*  Σύλλογος ο "Φελλεύς" πληροφορίες για την Αγία Τριάδα της κοινότητας Αφιδνών
* Πληροφορίες για τον καιρό στην Αγία Τριάδα της κοινότητας Αφιδνών
*  Πληροφορίες για τη Δροσοπηγή Αφιδνών 
* Μονάδα Αντιμετώπισης Κινδύνων 
* Ντοκιμαντέρ για το Δήμο Ωρωπού

Κατηγορία:Δήμοι και Κοινότητες της Αττικής
Εθνική Λουξεμβούργου (ποδόσφαιρο ανδρών)

Η **εθνική ομάδα ποδοσφαίρου του Λουξεμβούργου** (λουξεμβουργιανά: *Lëtzebuergesch Foussballnationalequipe*) εκπροσωπεί το Λουξεμβούργο σε διεθνείς ποδοσφαιρικές διοργανώσεις και τελεί υπό τον έλεγχο της Λουξεμβουργιανής Ομοσπονδίας Ποδοσφαίρου.

## Ιστορία
Ο πρώτος αγώνας έγινε στις 29 Οκτωβρίου 1911 με αντίπαλο την Εθνική Γαλλίας με την τελευταία να νικάει με 1-4. Η πρώτη νίκη της έγινε 8 Φεβρουαρίου 1914 με αντίπαλο πάλι την Εθνική Γαλλίας και σκορ 5-4. Δεν έχει πάει ποτέ στην τελική φάση του Μουντιάλ ή του Euro, αλλά τερμάτιζε στις τελευταίες θέσεις των προκριματικών.

## Προπονητές

## Ρόστερ
Οι παρακάτω 19 ποδοσφαιριστές είχαν καλεστεί στον αγώνα με το Αζερμπαϊτζάν στις 7 Ιουνίου 2013.

## Παραπομπές


## Εξωτερικοί σύνδεσμοι
* Η Εθνική Λουξεμβούργου στη FIFA 

Κατηγορία:Εθνική Λουξεμβούργου (ποδόσφαιρο)